ועדת הכנסת, כנסת 25, פרוטוקול מספר 46, 2023-05-15 00:00

אופיר כץ: בוקר טוב, אני מתכבד לפתוח את ישיבת ועדת הכנסת

אופיר כץ:  בקשת הממשלה להקדמת הדיון בהצעת חוק להסדר ההימורים בספורט, התשפ"ג-2023 (מ/1623), לפני הקריאה הראשונה

דני קורן: אנחנו מבקשים את אישור הוועדה לקיצור תקופת הנחת הצעת החוק

דני קורן:  ההצעה משנה את המבנה של מליאת המועצה להסדר ההימורים בספורט, קובעת הסדרים שונים בנוגע לסדרי עבודת מליאת המועצה תוך התאמה לתבניות חקיקה עדכניות, ומאפשרת הגדלת הסכומים שתוכל המועצה להתקשר בהם עם גופי הספורט במסגרת הסכמי שיווק ותפעול

דני קורן:  הדחיפות נובעת מכך שהמשרד מבקש להשלים את חקיקת החוק עוד במושב הנוכחי ומכך שהרכב המועצה הנוכחי חסר מאוד – מכהנים כרגע שלושה חברים בלבד מתוך שבעה חברי המועצה

דני קורן:  בגלל השינוי המוצע רצינו להקים את מליאת המועצה החדשה בהקדם, לא להתחיל עכשיו הליך ממושך של מינויים על בסיס החוק הקיים שממילא לא יהיה רלוונטי בקרוב

דני קורן:  כיוון שהמליאה מתקשה לעבוד עם שלושה חברים בלבד - -     

אופיר כץ: כמה זמן זה ככה?     

דני קורן: שבועיים

דני קורן:  עזבו בשבועיים האחרונים את שירות המדינה שני נציגים של משרד התרבות והספורט

דני קורן:  אם היינו עד עכשיו עם חמישה חברים מתוך שבעה, עכשיו אנחנו עם שלושה

דני קורן:  כנראה שביוני נציג משרד האוצר עוזב, לכן הדחיפות של השלמת החקיקה

אופיר כץ: כל כמה זמן מתכנסת המליאה?   

דני קורן: אני חושב שהיא מתכנסת פעם בחודשיים

דני קורן:  כשיש הרכב חסר של מליאה זה משפיע בהכרח על עבודת המועצה

שרון ניר: יש נשים במליאה?     

דני קורן: יש

שרון ניר: מה הקריטריונים שקבועים בחוק, ועל מה אתה מוותר כקריטריון למינויים?     

דני קורן: במסגרת ההצעה החדשה?         

שרון ניר: כן

דני קורן: בהצעה החדשה אנחנו מבקשים להחיל את החובות הכלליות שיש בחוק החברות הממשלתיות בהקשר הזה

עמית הלוי: כמה נציגים יש בהצעה החדשה?     

דני קורן: בהרכב הקיים יש שבעה חברים: שני נציגי משרד אוצר, שני נציגי משרד התרבות והספורט ושלושה נציגי ציבור

דני קורן:  בהצעה החדשה יהיו שלושה נציגי משרד התרבות והספורט, נציג אוצר ושבעה נציגי ציבור

שרון ניר: כל כמה זמן הנציגים האלה מתחלפים? לכמה זמן ממנים אותם?     

דני קורן: לארבע שנים

שרון ניר: ומי השר הממנה?     

דני קורן: שר התרבות והספורט ממנה את נציגי הציבור, כשאת נציגי האוצר ממנה שר האוצר, בהתייעצות עם המועצה הלאומית לספורט

שרון ניר: מה שאומרים פה זה שהולכים להגדיל את כמות נציגי הציבור על חשבון המשרדים הממשלתיים

דני קורן: אנחנו מגדילים את מספר חברי - -     

שרון ניר: היחס גם הולך להשתנות? הפרופורציה הולכת להשתנות?     

דני קורן: בוודאי

שרון ניר: למה היא מוסמכת?         

דני קורן: המועצה אחראית על העבודה של התאגיד להסדר הימורים בספורט

עמית הלוי: זה לא הרבה היום כי הכל עבר לספורט

עמית הלוי:  הטוטו היום כבר לא מחלק את מה שהיה פעם

עמית הלוי:  כל תכנית המתקנים עברה למשרד הספורט

עמית הלוי:  הטוטו היום היא חברת הימורים חוקית של המדינה

דני קורן: הרפורמה שהייתה ב-2019 בהקשר הזה העבירה את כל כספי המועצה לאוצר המדינה

דני קורן:  התמיכות מחולקות היום על ידי משרד התרבות והספורט

עמית הלוי: משום מה נשארה סמכות לשר התרבות והספורט, למרות שמלכתחילה אין לו קשר

דני קורן: מה שנותר לתאגיד זה להמשיך לנהל את תכניות ההימורים

שרון ניר: אנחנו רוצים שהמינויים יהיו מקצועיים

אופיר כץ: יש קריטריונים קבועים לחברות

דני קורן: המינויים של נציגי הציבור הם לפי תנאי הסף שיש בחוק החברות הממשלתיות, הם צריכים לעבור את האישור של הוועדה שקבועה בחוק החברות הממשלתיות שעד היום מכהנת בראשה השופטת גילאור

דני קורן:  לגבי סגן יו"ר המועצה, בוועדת הכספים של המועצה יש דרישה שיהיו לו כישורים כמו לדירקטור פיננסי לפי חוק החברות הממשלתיות

אופיר כץ: מי בעד מתן הפטור, מי נגד, מי נמנע?     

אופיר כץ: בעד – 6  

אופיר כץ: נמנעים – 1      

אופיר כץ: הבקשה אושרה

אופיר כץ:  הישיבה נעולה